stanford-oval/wikipedia huggingface dataset:
בולטון 7
משפט

במהלך גזר הדין ב-20 בפברואר 1998, גארי אבי, דייוויד גודפרי, מארק לאב וג'ונתן מור (כולם היו בשנות העשרים המוקדמות לחייהם) וקרייג טרנר (17 בזמן קיום העברות, אך 18 כשהופיע בבית המשפט) קיבלו מאסר על תנאי, וצווי עבודות שירות. השופט גזר על נורמן וויליאמס עונש מאסר על תנאי של שנתיים וטרי קונל קיבל עונש מאסר על תנאי של תשעה חודשים והוטל עליו לשלם 500 ליש"ט, בגין עלות התביעה. מור (20), וויליאמס (33) וקונל (55) נדרשו גם לחתום על מרשם עברייני המין בגין עבירות גיל ההסכמה שבוצעו עם טרנר. הערכות העלות הכוללת של התביעה היו בסביבות 500,000 ליש"ט.
למרות הרשעותיהם, אף אחד מהם לא קיבל מאסר בפועל, אולי כתוצאה ממסע קמפיין בעל פרופיל גבוה שהובלה על ידי הארגון הלהט"בי OutRage!. לבית המשפט הוצגו למעלה מ-400 מכתבים לתמיכה בגברים כולל אלו של חברי פרלמנט בריטיים, בישופים וארגוני זכויות אדם. מכתבים אלו דחקו בשופט שלא להטיל מאסר בפועל על הנאשמים, כאשר ארגון זכויות האדם, אמנסטי אינטרנשיונל, חייבה להכריז על הגברים כאסירים פוליטיים, אם ייכלאו.
אחרי המשפט

ב-2000, שישה מהגברים פנו לבית הדין האירופי לזכויות אדם בטענה כי התביעה נגדם הפרה את זכויותיהם על פי האמנה האירופית לזכויות אדם בכך שהפריעה ל-"זכות לכבוד לחיי משפחה פרטיים", המעוגנת בסעיף 8 של האמנה. לאחר מכן, נפסקו להם פיצויים. מאחר שוויליאמס לא היה חלק מהפנייה, הוא לא נחשב כשיר על ידי משרד הפנים הבריטי לפיצוי.
חקיקה שהובאה לאחר מכן, על ידי ממשלת מפלגת הלייבור, השוותה באופן כללי את הטיפול בהתנהגויות הומוסקסואליות והטרוסקסואליות במשפט הפלילי. חוק עבירות המין (תיקון) 2000 (אנ') השווה את גיל ההסכמה של יחסי מין הומוסקסואליים עם גיל ההסכמה ההטרוסקסואלי שהוא כיום 16 לשניהם. חוק עבירות המין 2003 (אנ'), אם כי נתון למחלוקת מסוימת, הביא לשיפוץ באופן הטיפול במשטרות בבריטניה ובבתי המשפט הבריטיים בעבירות מין, והחליף את ההוראות המתוארכות שנכתבו בחוק מ-1956. העבירות של אי-צניעות גסה ומעשי סדום בוטלו לחלוטין, ופעילות מינית בין יותר משני גברים כבר איננה פשע בבריטניה.
הערות שוליים

↑  Dearden, Nick (באוקטובר 1999). "The Queen and the 'Bolton Seven'". Feminist Legal Studies. 7 (3): 317–332. doi:10.1023/A:1009218800557. This note examines the case of a group of gay men who, having engaged in consensual sexual acts together, became known as the `Bolton Seven’ following their conviction in 1998 for offences of buggery and/or gross indecency. More particularly the note scrutinises the implications of the ages of the participants (one of whom, at 17 , was unable to give lawful consent to sexual intercourse with a man) in the light of the enactment of Part I of the Sex Offenders Act 1997 which introduces a system of compulsory registration by some convicted and cautioned sex offenders with the police (including men convicted of, or cautioned for, buggery or gross indecency). The note explores the justification for inclusion of these offences within the remit of the 1997 Act together with the cultural construction of gay men as predatory and as constituting a risk to younger members of society. It also analyses some of the effects of the registration requirement in terms of it constituting a potential violation of fundamental rights such as equality and respect for private life. This discussion is located particularly within the context of the jurisprudence of the European Court of Human Rights and the introduction of the Human Rights Act 1998 in the U.K. {{cite journal}}:  (עזרה)
בולטימור בולטס (1944–1954)

ערך זה עוסק בקבוצת העבר שפעלה בשנים 1944–1954. אם התכוונתם למועדון שפעל בשנים 1963–1973, ראו .
בולטימור בולטס (באנגלית: Baltimore Bullets) הייתה קבוצת כדורסל מהעיר בולטימור, מרילנד, שפעלה בין השנים 1944–1954.
היסטוריה

הקבוצה הוקמה כחברה בליגת הכדורסל האמריקאית (ABL) בשנת 1944, ועברה לליגת ה-BAA בשנת 1947, לאחר שהתפרקה ליגת ה-ABL. בולטימור זכתה באליפות ה-BAA בעונתה הראשונה, לאחר שגברה בסדרת הגמר על פילדלפיה ווריורס בתוצאה 4-2. בסיום עונת 1948/1949 התמזגה ליגת ה-BAA אל ליגת ה-NBA, בה שיחקו הבולטס מאז ועד עונת 1954/1955. הקבוצה התפרקה במהלך אותה עונה, ב-27 בנובמבר 1954. מתוך 15 קבוצות העבר שהשתתפו בליגת ה-NBA והתפרקו, בולטימור היא הקבוצה ששיחקה במספר העונות הרב ביותר, והיחידה מביניהן שזכתה באליפות.
בעונת 1963/1964 עברה קבוצת ה-NBA "שיקגו זפרס" לעיר בולטימור, ושינתה את שמה ל"בולטימור בולטס". המועדון שיחק תחת שם זה עד עונת 1973/1974, אז שינה את כינויו ל"קפיטל בולטס", ובעונה הבאה הפך ל"וושינגטון בולטס" (כיום וושינגטון ויזארדס). ליגת ה-NBA עושה הפרדה בין קבוצת בולטימור בולטס המקורית לבין מועדון זה, אשר הסטטיסטיקות, המאזנים והישגי העבר שלו נרשמים לזכות קבוצת וושינגטון ויזארדס.
מאזנים לפני עונה

| עונה | ליגה | מאמן | מאזן ניצחונות | מחוז | פלייאוף |
| --- | --- | --- | --- | --- | --- |
| 1947/1948 | ‏ BAA | באדי ז'נט | 28-20 | מערב | אליפות ה-BAA |
| 1948/1949 | ‏ BAA | באדי ז'נט | 29-31 | מזרח | חצי גמר המזרח |
| 1949/1950 | ‏ NBA | באדי ז'נט | 25-43 | מזרח | לא העפילה |
| 1950/1951 | ‏ NBA | באדי ז'נט, וולט בודקו | 24-42 | מזרח | לא העפילה |
| 1951/1952 | ‏ NBA | פרד סקולרי, צ'יק רייסר | 20-46 | מזרח | לא העפילה |
| 1952/1953 | ‏ NBA | צ'יק רייסר, קלייר בי | 16-54 | מזרח | חצי גמר המזרח |
| 1953/1954 | ‏ NBA | קלייר בי | 16-56 | מזרח | לא העפילה |
| 1954/1955 | ‏ NBA | אלברט ברת'לם | 3-11 | מזרח | התפרקה במהלך העונה |
קלעים מובילים

להלן עשרת הקלעים המובילים בתולדות המועדון. חברי היכל התהילה של הכדורסל מודגשים:
1. פול הופמן - 3,040
2. וולט בודקו - 1,783
3. דון בארקסדייל - 1,680
4. פרד סקולרי - 1,585
5. אדי מילר - 1,413
6. ריי פליקס - 1,269
7. צ'יק רייסר - 1,167
8. סטן מייזק - 1,062
9. באדי ז'נט - 997
10. קוני סימונס - 917
הערות שוליים

↑  סיכום סדרת גמר ה-BAA‏ 1948, באתר basketball-reference.com
↑  המובילים הסטטיסטיים של המועדון, באתר basketball-reference.com
ארלו

ארלו (בהונגרית: Arló) הוא כפר במחוז בורשוד-אבאוי-זמפלן שבצפון מזרח הונגריה. דרומית לעיר אוזד. כמו כפרים רבים באירופה גם אוכלוסיית ארלו נמצאת בירידה שנים רבות מ-3,924 תושבים בשנת 1990 עד 3,447 תושבים בשנת 2020 (ירידה של כ-12%).
יהודי ארלו

בארלו חיו מעט יהודים ובמקום קיים בית קברות יהודי.
משנת 1901 היו יהודי הקהילה כפופים לקהילת אוזד. בשנת 1944 תושבים יהודיים מהכפר נרצחו בשואה ומונצחים באנדרטה באוזד.
| שנה | מספר יהודים | כלל האוכלוסייה |
| --- | --- | --- |
| 1840 | 5 |  |
| 1880 | 36 | 1,224 |
| 1910 | 14 |  |
| 1920 | 53 |  |
| 1930 | 30 |  |
| 1941 | 36 | 3,147 |
יישובים תאומים

סלובקיה Hnúšťa, סלובקיה
רומניה קורונד, רומניה
סלובקיה ברטקיה, סלובקיה
אקסבייר מקדניאל

| --- | --- |
 לידה:  4 ביוני 1963 (בן 61) קולומביה, קרוליינה הדרומית, ארצות הברית
 עמדה:  סמול פורוורד
 גובה:  2.01 מטרים
 מספר:  31, 32, 34, 35
 מכללה:  אוניברסיטת המדינה של ויצ'יטה
 דראפט:  בחירה רביעית, 1985 סיאטל סופרסוניקס
 קבוצות כשחקן
 1985–1990 1990–1991 1991–1992 1992–1995 1995–1996 1996–1998:  סיאטל סופרסוניקס פיניקס סאנס ניו יורק ניקס בוסטון סלטיקס הירקליס סלוניקי ניו ג'רזי נטס
 הישגים כשחקן
 השתתפות במשחק האולסטאר של ה-NBA‏ (1988)   חמישיית הרוקיז של העונה ב-NBA‏ (1986)
אקסבייר מוריס מקדניאל (באנגלית: Xavier Maurice McDaniel; נולד ב-4 ביוני 1963) הוא כדורסלן עבר אמריקאי, אשר שיחק באופן פעיל בין השנים 1985–1998. ממוצעיו הכוללים ב-12 עונותיו בליגת ה-NBA הם 15.6 נקודות, 6.1 ריבאונדים ו-2.0 אסיסטים למשחק.
קריירת מכללות

מקדניאל נולד וגדל בעיר קולומביה שבקרוליינה הדרומית. בין השנים 1981–1985 למד באוניברסיטת המדינה של ויצ'יטה ("ויצ'יטה סטייט"), ושיחק בקבוצת הכדורסל שלה לצד שחקני ה-NBA לעתיד אנטואן קאר וקליף לווינגסטון. מאז שנתו השנייה באוניברסיטה ועד לסיום קריירת המשחק גילח באופן קבוע את ראשו ואת גבותיו. בעונתו האחרונה בוויצ'יטה סטייט, 1984/1985, נבחר לחמישיית העונה של ליגת המכללות (First-team All-American), לאחר שהפך לשחקן הראשון אי פעם אשר מוביל את כל שחקני הליגה בממוצעי נקודות (27.2) וריבאונדים (14.8) למשחק.
בשנת 2013 הוצג בהיכל התהילה של כדורסל המכללות.
קריירת משחק

בדראפט ה-NBA‏ 1985 נבחר מקדניאל על ידי סיאטל סופרסוניקס, בבחירה הרביעית. כבר בעונת הרוקי שלו הצטיין עם ממוצעים של 17.1 נקודות ו-8.0 ריבאונדים למשחק, ובהצבעות לפרס רוקי העונה סיים במקום השני, אחרי הזוכה פטריק יואינג. בעונתו השנייה קלע שיא קריירה של 23.0 נקודות למשחק, והוביל את הסופרסוניקס לצד טום צ'יימברס ודייל אליס לשלב גמר האזור המערבי, בו התמודדו מול לוס אנג'לס לייקרס. בסדרה מול הלייקרס הוביל מקדניאל את קלעי קבוצתו עם 24.8 נקודות בממוצע למשחק, אך סיאטל הובסה בתוצאה 0–4. בעונת 1987/1988 נבחר בפעם היחידה בקריירה להשתתף במשחק האולסטאר של ה-NBA, לאחר שהעמיד ממוצעים של 21.4 נקודות, 6.6 ריבאונדים ו-3.4 אסיסטים למשחק.
בדצמבר 1990, לאחר כ-5 עונות וחצי בסיאטל, הועבר מקדניאל בטרייד לפיניקס סאנס בתמורה לאדי ג'ונסון ושתי בחירות דראפט עתידיות. עד לסיום אותה עונה, בה חזר לשתף פעולה עם טום צ'יימברס, קלע 15.8 נקודות בממוצע למשחק עבור הסאנס.
לקראת עונת 1991/1992 הועבר בטרייד לניו יורק ניקס, בתמורה לטרנט טאקר, ג'רוד מוסטאף ושתי בחירות דראפט עתידיות. בעונתו היחידה עם הניקס קלע 13.7 נקודות בממוצע למשחק, וסייע לקבוצה להעפיל לחצי גמר המזרח, בו הפסידה מול שיקגו בולס בתוצאה 3–4. לאורך 12 משחקי הפלייאוף של הניקס היה מקדניאל הקלעי השני של קבוצתו (אחרי פטריק יואינג), עם ממוצע של 18.8 נקודות למשחק.
בספטמבר 1992 חתם על חוזה בבוסטון סלטיקס, וב-3 עונותיו בקבוצה תרם 11.3 נקודות למשחק, לרוב כשחקן ספסל.
בעונת 1995/1996 עבר לשחק בקבוצת הירקליס סלוניקי מליגת העל היוונית. לאורך העונה קלע 18.4 נקודות בממוצע למשחק בליגה האירופית של פיב"א, ממנו הודחה הירקליס בשלב שמינית הגמר (Top 16). בסיום אותה עונה הפסידה הקבוצה בגמר הגביע היווני מול פנאתינאיקוס.
בעונת 1996/1997 חזר לשחק ב-NBA, כשחתם על חוזה בניו ג'רזי נטס. בינואר 1998 שוחרר מהקבוצה, ולמעשה פרש ממשחק.
הערות שוליים

↑  סטטיסטיקות ה-NBA של מקדניאל, באתר basketball-reference.com
↑  פיניקס מקווה שצירופו של מקדניאל יביא לזכייה באליפות, באתר ספורטס אילוסטרייטד, 11 בפברואר 1991
↑  סטטיסטיקות המכללות של מקדניאל, באתר sports-reference.com
↑  אקסבייר מקדניאל, באתר היכל התהילה של כדורסל המכללות
↑  רשימת הנבחרים בדראפט 1985, באתר basketball-reference.com
↑  תוצאות ההצבעות לפרסי עונת 1985/1986, באתר basketball-reference.com
↑  מקדניאל נשלח בטרייד לפיניקס, באתר deseret.com,‏ 8 בדצמבר 1990
↑  הניקס מצרפים את מקדניאל, באתר ניו יורק טיימס, 2 באוקטובר 1991
↑  מקדניאל חותם על חוזה בבוסטון, באתר ניו יורק טיימס, 11 בספטמבר 1992
↑  מקדניאל עוזב את ה-NBA וחותם ביוון, באתר upi.com,‏ 7 בספטמבר 1995
↑  הסטטיסטיקות של מקדניאל ביורוליג, באתר פיב"א אירופה
↑  מקדניאל חותם על חוזה בניו ג'רזי, באתר buffalonews.com,‏ 20 באוקטובר 1996
בוטביניק - קפבלנקה אברו 1938

מיכאל בוטביניק, לימים אלוף העולם בשחמט שלוש פעמים הביס את אלוף העולם בשחמט לשעבר חוסה ראול קפבלנקה בסיבוב ה-11 של תחרות AVRO ב-22 בנובמבר 1938 במה שנחשב לאחד המשחקים המפורסמים ביותר בהיסטוריה של השחמט.
גארי קספרוב כתב "בוטביניק שיחק את משחק חייו נגד קפבלנקה. לא זו בלבד שהמשחק נחשב למבריק ביותר בתחרות וראוי לשני פרסי יופי ראשונים, אלא אף הוצע שבדומה למשחק ירוק-העד ולמשחק האלמוות, ראוי לקרוא לו המשחק המושלם או הקלאסי."
תחרות AVRO

התחרות שאורגנה על ידי חברת הרדיו ההולנדית כללה ייצוג של שחקני השחמט החזקים ביותר באותה עת. פאול קרס וראובן פיין חלקו מקום ראשון שני עם 8.5 נקודות, בוטביניק היה שלישי עם 7.5 נקודות, את מקומות 4–6 חלקו מקס אויבה אלוף העולם בשחמט לשעבר, שמואל רשבסקי, ואלוף העולם בשחמט לשעבר אלכסנדר אלכין עם 7 נקודות, אלוף העולם בשחמט לשעבר קפבלנקה עם 6 נקודות ואת הטבלה נעל סאלו פלור עם 4.5 נקודות. תוצאה זו היוותה בסיס רציני לתביעה על הכס העולמי בעתיד, חלום שהתממש עשר שנים מאוחר יותר. המשחק בוטביניק - קפבלנקה מוכיח כי כבר בשלב זה הייתה תפיסתו האסטרטגית של בוטביניק עדיפה על זו של קפבלנקה.
ארנסט גוטהלף גרסדורף

| --- | --- |

 לידה:  2 בנובמבר 1804 Tautendorf, הרפובליקה הפדרלית של גרמניה 
 פטירה:  5 בינואר 1874 (בגיל 69) לייפציג
 מדינה:  גרמניה
 עיסוק:  ספרן
 
ארנסט גוטהלף גרסדורף (בגרמנית: Ernst Gotthelf Gersdorf;‏ 2 בנובמבר 1804 – 5 בינואר 1874) היה ספרן גרמני, הבולט ביותר בעבודתו בספריית אוניברסיטת לייפציג. הוא כתב בשם בדוי וולדמר אג.
ביוגרפיה

גרסדורף נולד בטאוטנדורף, בנו של איש דת. בשנת 1820 החל את לימודיו בתאולוגיה ובפילוסופיה באוניברסיטת לייפציג. ב-1826 החל לעבוד בספרייה הממלכתית הסקסונית בדרזדן. ב-1833 הוא מונה ליורשו של הפילולוג כריסטיאן דניאל בק כראש ספריית האוניברסיטה בלייפציג. כך הפך לספרן במשרה מלאה הראשון בספרייה.  ב-1837 קיבל תואר דוקטור לשם כבוד מאוניברסיטת לייפציג.
גרסדורף פרסם יצירות רבות על ההיסטוריה הסקסית, כולל מהדורת המסמכים Codex diplomaticus Saxoniae regiae. הוא כתב כתריסר ספרים.
הוא נפטר בלייפציג.
| --- | --- |
בקרת זהויות :  PLWABN: 9810656911805606  BnF: cb10629633d (data)  GND: 116591307  ISNI: 0000 0000 8367 2929  LCCN: n90600858  NKC: jo20181010434  NTA: 074027190  SUDOC: 231910479  VcBA: 495/182648  VIAF: 27826494   WorldCat (עם VIAF): 27826494 
ערך זה הוא קצרמרבנושא סופרים ובנושא גרמניה. אתם מוזמנים לתרום לוויקיפדיה ו.
בול תמים

בול תמים מהמהפכה הרוסית בשנת 1918, נדיר למצוא את הבול במצב משומש.
בבולאות, בול תמים (באנגלית: Mint stamp) הוא בול דואר שמעולם לא נעשה בו שימוש לשליחת דואר ולכן מעולם לא בוטל. המשמעות היא שבול כזה יכול להילקח מאוסף הבולים הישר לשימוש בדואר בהנחה שרשות הדואר אשר הנפיקה את הבול עדיין קיימת ועדיין מאשרת את תקפותו של הבול. לרוב אין זה צעד הגיוני מבחינה כלכלית שכן המחירים שהיו תקפים לפני חצי מאה כבר אינם תקפים היום.
אספנים וסוחרים אחדים משתמשים במונח "תמים" עבור בולים שמעולם לא ניתלו באמצעות מדבק או כאלה שמעולם לא השתמשו בשכבת הדבק בצד האחורי שלהם. המונח תמים מחמיר יותר מהמונח "לא היה בשימוש" שמתייחס לבולים אשר להם סימני מדבק בחלקם האחורי או ששכבת הדבק האחורית חסרה.
אמנות מגויסת

יצירת אמנות מגויסת היא יצירת אמנות שמנסה באופן ברור לשנות את דעת הקהל בנוגע לנושאים שאינם קשורים באמנות – על פי רוב בנושאים חברתיים ומדיניים. יצירת אמנות מגויסת עשויה להיות מתחומי אמנות שונים, כמו שירה, סיפורת, קולנוע, ציור, או פיסול. בפזמונאות יש סוגה מגויסת שלמה שנקראת שירת מחאה.
מבחינת יחסיה עם המשטר, לאמנות מגויסת שתי קטגוריות מנוגדות:
אמנות המונחית על ידי המשטר ומגויסת לקידום מטרותיו. אמנות כזו אופיינית למשטר טוטליטרי.
אמנות המתנגדת למשטר ומוחה על מעשיו.
ראו גם

פולחן אישיות
תעמולה
אקטיביזם ספרותי
לקריאה נוספת

דנה אריאלי-הורוביץ, רומנטיקה מפלדה, מאגנס, האוניברסיטה העברית.
דנה אריאלי-הורוביץ, אמנות ורודנות,  ההוצאה לאור של אוניברסיטת תל אביב.
הדר בן אהרון והנרי וסרמן, "ורוח האומה מרחפת על פני היער" - הצייר קספר דויד פרידריך, עמ' 25-60, הוצאת האוניברסיטה הפתוחה.
אקס ליבריס

ערך זה עוסק בתווית נייר. אם התכוונתם לחברת תוכנה ישראלית, ראו .
אקס ליבריס של דוד וולפסון (1913) בעיצוב הרמן שטרוק
”[...] not that imparted knowledge / doth diminish learning's store [..]”
אקס ליבריס מספר כימיה (לונדון, 1741) ובו הודעה בחרוזים הקוראת למוצא הישר להחזיר את הספר לבעליו
אקס ליבריס (מלטינית: ex-librīs, מילולית: "מספריו של...") היא תווית נייר מודפסת ומאוירת המודבקת בספר, או חותמת המוטבעת בספר, לרוב על גבי החלק הפנימי של העטיפה, על מנת לציין מיהו בעליו של הספר.
תוויות אקס ליבריס עשויות לשאת על גביהן שם, מוטו, שלט אצולה ורכיבי הרלדיקה אחרים (כגון ציצה, סיכה) או כל מאפיין אחר המקושר אל בעלי הספר או שבעל הספר הנחה את האמן או המעצב לכלול באקס ליבריס שלו.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אקס ליבריס התפתחו מרישומי בעלות בכתב יד שהיו נהוגים בספרים באירופה בימי הביניים. התוויות המודפסות המוקדמות ביותר הידועות הן מהמאה ה-15, מגרמניה. דוגמה מפורסמת היא אקס ליבריס של הספרים שנמסרו למנזר בעיר בוקסהיים (Buxheim) בגרמניה על ידי אחד הנזירים - הילדברנד ברנדנבורג מביבראך, בסביבות שנת 1480 - השנה שונתה על גבי התווית בהתאם לתאריך המתנה. אקס ליבריס זה הוא חיתוך עץ צבוע בעבודת יד המתאר מלאך נושא שלט אצולה.
האקס ליבריס המוקדם ביותר המוכר מצרפת הוא של ז'אן ברטו דה לה טור-בלאנש, משנת 1529.
בהולנד המוקדם ביותר הוא של אנה ון דר אה מ-1597, באיטליה - משנת 1622 ובארצות הברית - האקס ליבריס של ג'ון ויליאמס מ-1679.
בגרמניה הוכנו אקס ליבריס על ידי אמנים מהשורה הראשונה. אלברכט דירר הכין לפחות שישה תחריטים בין 1503 ל-1516 וסיפק עיצובים לכמה נוספים. אקס ליבריס הוכנו גם על ידי לוקאס קראנאך האב והנס הולביין ועל ידי אמני הפורמט הקטן, ביניהם: האחים בהאם, וירגיל זוליס, מתיאס צונדט, יוסט אמאן, זאלדורפר, גאורג הופשמאן.
תווי ספר עבריים

הדפסת אקס ליבריס הייתה נפוצה בקרב היהודים החל מהמאה ה-19. גדולי האמנים היהודים נרתמו לאיורים של אקס ליבריס, וידועים אקס ליבריס שאוירו בידי אפרים משה ליליין, הרמן שטרוק, ארתור שיק ואמנים רבים אחרים.
ראו גם

דגל מדפיסים
לקריאה נוספת

Philip Goodman, Illustrated Essays on Jewish Bookplates, New York, Ktav Pub. House, 1971
א[ברהם] מ[איר] הברמן, תווי ספר יהודיים (אכס ליבריס), צפת: המוזיאון לאמנות הדפוס; תל אביב: מסדה, תשל"ב.
הערות שוליים

↑  דוגמאות של אקס ליבריס של קראנאך
↑  שלמה שבא, זה הספר שייך למי?, דבר, 12 במאי 1972.
| --- | --- |
בקרת זהויות :  NLI: 987007283100805171  BNE: XX527355  BnF: cb119371729 (data)  GND: 4015985-1  LCCN: sh85015646  LNB: 000319953  NARA: 10634156  NDL: 00574944  NKC: ph120100 
אקס ליבריס מסביבות 1480, של ספרים שנמסרו למנזר בבוקסהיים
ארנסט גדעון פון לאודון

| --- | --- |

 לידה:  13 בפברואר 1717 Ļaudona, לטביה 
 פטירה:  14 ביולי 1790 (בגיל 73) Nový Jičín, צ'כיה 
 מקום קבורה:  בית לאודון 
 מדינה:  אוסטריה 
 השתייכות:  חיל רגלים 
 תקופת הפעילות:  מ-1732 
 דרגה:  פילדמרשל, גנרליסימו 
 פעולות ומבצעים
 מלחמת הירושה הפולנית  מלחמת שבע השנים  מלחמת הירושה הבווארית  מלחמת הירושה האוסטרית  המלחמה העות'מאנית-רוסית  המלחמה ההבסבורגית-עות'מאנית (1788–1791) 
 עיטורים
 אביר הצלב הגדול במסדר מריה תרזיה 
 
הברון ארנסט גדעון פון לאודון (בגרמנית: Baron Ernst Gideon von Laudon ‏13 בפברואר 1717 - 14 ביולי 1790) היה אחד ממפקדי צבא האימפריה הרומית הקדושה (הידועה יותר בשם האימפריה האוסטרית) במהלך מלחמת שבע השנים.
ביוגרפיה

פון לאודון נולד ב-13 בפברואר 1717 בליבוניה למשפחה ממוצא גרמני-לטבי, התגייס לצבא הרוסי אולם לאחר זמן מה עקר לאוסטריה והתגייס לצבא האוסטרי. הצטיין במהלך מלחמת שבע השנים וקיבל מאת הקיסרית מריה תרזה את התואר ברון.  כשרונותיו הביאו אותו לכך שפיקד על הכוחות האוסטריים במהלך מלחמת הירושה הבווארית, ונטל חלק פעיל גם במלחמת אוסטריה-טורקיה ובמלחמת הירושה הפולנית.
הוא נפטר ב-14 ביולי 1790 בווינה, והקיסרית הורתה לבנות אנדרטה לזכרו.
ארנסט קרמר

| --- | --- |
אין תמונה חופשית
 לידה:  28 בינואר 1913 אאוגסבורג, הקיסרות הגרמנית 
 פטירה:  19 בינואר 2010 (בגיל 96) ברלין, הרפובליקה הפדרלית של גרמניה 
 מדינה:  גרמניה, ארצות הברית 
 פרסים והוקרה:  אזרח כבוד של אאוגסבורג (2003)  הצלב הגדול של מסדר הכבוד של הרפובליקה הפדרלית של גרמניה  מסדר ההצטיינות הבווארי  מסדר ההצטיינות של ברלין  דוקטור לשם כבוד מאוניברסיטת בר-אילן 
 
ארנסט קרמר (גרמנית: Ernst Cramer;‏ 28 בינואר 1913 – 19 בינואר 2010) היה עיתונאי גרמני-יהודי.
ביוגרפיה

קרמר נולד באאוגסבורג שבגרמניה, בנו של מרטין קרמר, שהיה ב-1922 ממיסדי החברה הספרותית של אאוגסבורג יחד עם ברטולט ברכט. ב-1933 היה ממיסדי תנועת הנוער הפדרלי הגרמני (Bund Deutsch-Jüdischer Jugend, תנועת נוער ציונית). לאחר מכן היה קרמר עוזרו של ד"ר קורט בונדי, שהיה מנהל חוות הלימוד היהודית גרוס ברזן, חווה שהקימה הנציגות הארצית של יהודי גרמניה ב-1936 ובה הוכשרו בני נוער יהודים לעבודות חקלאיות לקראת עזיבתם את גרמניה עקב הרדיפות הנאציות. ב-1938 נאסר קרמר במחנה הריכוז בוכנוואלד למשך כשישה שבועות והנאצים שחררו אותו בתנאי שיהגר מהמדינה. הוא עזב לארצות הברית, שם עבד בחווה תקופה קצרה ולאחר מכן עבד באוניברסיטת סטנפורד. גם אחותו הלן הצליחה לברוח לארצות הברית, אולם אביו, אמו ואחיו נרצחו בשואה.
קרמר הצטרף לצבא ארצות הברית ונשלח כחייל אמריקאי לאירופה בשנת 1942 שם השתתף בפלישה לנורמנדי ובשחרור מחנה הריכוז בוכנוואלד. באפריל 1945, הצטרף לממשל הצבאי שהוקם בגרמניה לאחר המלחמה.
הוא החל לשמש בשנת 1948 כסגן עורך של כתב-עת שהפעילו הכוחות האמריקאים בשפה הגרמנית בשם Die Neue Zeitung עד לשנת 1954 ולאחר מכן עבד בסוכנות ידיעות. בשנת 1958 הצטרף לבית ההוצאה לאור "אקסל שפרינגר" כסגן עורך של העיתון היומי Die Welt, והמשיך לעבוד בהוצאה זו עד ליום מותו. לאחר מותו של שפרינגר מונה ליו"ר קרן אקסל שפרינגר.
בשנת 1994 קיבל תואר דוקטור לשם כבוד מאוניברסיטת בר-אילן. ב-1996 קיבל את מדליית ליאו בק.
קרמר נישא למריאן אונטרמייר, בת עיר הולדתו והיה אב לשתי בנות. נפטר ב-19 בינואר 2010 בברלין, עשרה ימים לפני יום הולדתו ה-97.
ראו גם

אקסל שפרינגר (הוצאה לאור)
הערות שוליים

↑  מידע על יהודים בחוות ההכשרה גרוס ברזן, באתר יד ושם
| --- | --- |
בקרת זהויות :  NLI: 987007260084305171  PLWABN: 9810677110105606  GND: 131450484  ISNI: 0000 0000 4040 4764  LCCN: no97043034  NTA: 18521455X  VIAF: 23272031   WorldCat (עם VIAF): 23272031
ארנסט גודוורד

| --- | --- |
אין תמונה חופשית
 לידה:  1869 מרילבון, הממלכה המאוחדת 
 פטירה:  1936 (בגיל 67 בערך) 
 
ארנסט גודוורד (באנגלית: Ernest Godward; ‏7 באפריל 1869 - 2 בדצמבר 1936) היה ממציא ניו זילנדי ממוצא בריטי.
קורות חיים

ארנסט גודוורד נולד במרילבון, בלונדון שבאנגליה ב-7 באפריל 1869, והיה בנם של הנרי רוברט גודוורד, כבאי שרפות, ושל שרה אן פטיסון גודוורד. בצעירותו היה ילד חולני, ולכן לא הלך לבית ספר. בהיותו בן 12 ברח על אוניית סוחר והפליג לאסיה. עם שובו לבריטניה גודוורד עבד כשוליה בחברה לייצור מנועים הידראולים עבור ציוד כיבוי אש. בשנת 1886 עבר לניו זילנד והתגורר זמן מה בדנידין בטרם עבר לאינוורקרגיל בשנת 1893.
ב-28 בינואר 1896 נשא גודוורד לאישה את מרגריטה פלורנס סלנה טרוויק (Marguerita Florence Celena Treweek), ולזוג נולדו 10 ילדים.
גודוורד עבד עבור חברת סאות'לנד סייקל וורקס (Southland Cycle Works), אולם בזמנו החופשי עסק בהמצאות.
ב-1900 המציא מטרפת ביצים יעילה במיוחד, המקציפה ביצים ב-3 דקות, וכן חלון נגד פריצות, כלי לגיזום צמחים ואת סיכת השיער עליה רשם פטנט. גודוורד מכר בשנת 1901 את הפטנט לסיכת שיער בסכום של 20,000 ליש"ט.
בשנת 1908 פתח עסק להתקנת מנועים על אופניים ובכך יצר למעשה גרסה של אופנוע. גודוורד המציא 72 סוגי מנועים, וב-1913 נסע לאנגליה על מנת להקים בה מפעל ייצור. משנת 1916 שהה מרבית זמנו במשרדו בניו יורק.
גודוורד נפטר ב-2 בדצמבר 1936 על גבי סיפון הספינה מגנוליה בדרכו מארצות הברית לאינוורקרגיל.
אקס ליבריס (חברה)

| --- | --- |

 נתונים כלליים
 סוג:  חברה פרטית
 תקופת הפעילות:  1983–הווה (כ־41 שנים)
 חברת אם:  פרוקווסט
 מיקום המטה:  ירושלים 
 משרד ראשי:  הגן הטכנולוגי מלחה, ירושלים
 ענפי תעשייה:  טכנולוגיות מידע
 מוצרים עיקריים:  תוכנה ושירותים לניהול ספריות
 מנכ"ל:  יריב קורש
  
 www.exlibrisgroup.com
 
אקס ליבריס בע"מ היא חברת תוכנה ישראלית המפתחת מערכות מידע ותוכנות אחרות לספריות אקדמיות וספריות לאומיות. לדברי החברה, היא משרתת את עשרים האוניברסיטאות העיקריות בעולם. מטה החברה נמצא בירושלים ולה עשרה משרדים נוספים בעולם. בשנת 2015 נרכשה החברה על ידי חברת פרוקווסט (ProQuest) האמריקאית בכחצי מיליארד דולר. בדצמבר 2021 נרכשה פרוקווסט על ידי קלריווייט (Clarivate).
היסטוריה

אקס ליבריס התחילה כפרויקט פנימי באוניברסיטה העברית בירושלים ב-1980 שמטרתו הייתה לפתח מערכת ניהול ספרייה משום שאף מערכת לא ידעה, באותו זמן, לטפל גם באלפבית עברי ולטיני כפי שנדרש על ידי האוניברסיטה. התוכנה נקראה אלף ALEPH – תוכנת ספרייה אוטומטית הניתנת להרחבה (Automated Library Expandable Program). הגרסה הראשונה נקראה אלף 100.
ב-1983 הקימה חברת "יישום" – חברת מסחור הידע של האוניברסיטה העברית את אלף יישום בע"מ כחברה שמטרתה לשווק את התוכנה. יוחנן שפרוך, שהיה מפתחה הראשון של תוכנת אלף, התמנה למנהל הטכנולוגיות הראשי של החברה. בין 1983 ו-1988 קנו כל שמונה האוניברסיטאות בישראל את התוכנה, ובצורה זו יצרו רשת אחת משותפת לכל הספריות. בשנת 1986 יזם והקים עזריאל מורג את חברת אקס ליבריס, ששיווקה את תוכנת אלף בישראל ובעולם. בשנת 1995 עברו אלף יישום ואקס ליבריס מיזוג..
ביולי 1997 רכשה אקס ליבריס את Dabis, חברה מובילה למכירת מערכות ספריות אוטומטיות לארצות דוברות גרמנית.
ב-1999 השקיעו קרנות הון הסיכון ולדן ישראל ותמר 4 מיליון דולר באקס ליבריס.
בפברואר 2000 רכשה אקס ליבריס את הזכויות ל-SFX – תוכנת שרת ניתוב קישורים של OpenURL מאוניברסיטת גנט.
ביולי 2000 השיקה אקס ליבריס את MetaLib – מערכת לחיפוש משולב המנהלת חיפושים סימולטניים במשאבי מידע מרובים כמו קטלוגים של ספריות, מאמרים בכתבי עת ובעיתונים.
ב-2004 השיקה אקס ליבריס את Verde – מערכת לניהול משאבים אלקטרוניים המנהלת את הרכישה והרישוי של משאבים אלקטרוניים.
ב-2006 רכשה קרן ההשקעות פרנסיסקו פרטנרס את אקס ליבריס תמורת 62 מיליון דולר. ב-2008 נרכשה אקס ליבריס על ידי קרן Leeds Equity Partners תמורת כ-170 מיליון דולר. בסוף 2012 רכשה קרן Golden Gate Capital את אקס ליבריס.
באפריל 2015 רכשה אקסליבריס את חברת התוכנה oMbiel האנגלית.
בשנת 2015 רכשה חברת פרוקווסט את אקס ליבריס תמורת כחצי מיליארד דולר. בשונה מרכישות קודמות בעבר (2006 ו-2012, על ידי קרנות להשקעות פיננסיות), פרוקווסט פעילה בתחום המידע והטכנולוגיות לעולם האקדמיה. משום כך, רכישה זו הייתה מהלך אסטרטגי משמעותי הן לאקס ליבריס והן לפרוקווסט. לאחר הרכישה, קלטה אקס ליבריס את חטיבת התוכנה של פרוקווסט, ומיזגה אותה לתוך החטיבות השונות של אקס ליבריס.
באוגוסט 2018 רכשה אקס ליבריס את חברת Research Research Ltd האנגלית.
בנובמבר 2020 הודיעה אקסליבריס על מינוי מנכ"ל ונשיא חדש - עודד שרפשטיין, לשעבר סמנכ"ל הכספים של החברה.
במאי 2021 רכשה חברת קלאריווייט (אנ') את פרוקווסט ואקס ליבריס.
באוגוסט 2022 מונה יריב קורש למנכ"ל החברה.
ארגון

מטה החברה נמצא בגן הטכנולוגי מלחה בירושלים. לאקס ליבריס יש 11 משרדים ו-12 מרכזי הפצה ב-23 ארצות. יש לה משרדים באוסטרליה, סין, דנמרק, צרפת, גרמניה איטליה, סינגפור קוריאה הדרומית, בריטניה וארצות הברית. בין לקוחותיה של אקס ליבריס נמנות, בין השאר, ספריית הקונגרס, הספרייה הבריטית והספרייה הלאומית של סין. ב-2012 הגיעה החברה להסכם עם Orbis Cascade Alliance לספק ל-37 המוסדות האקדמיים שלה מערכות ספרייה משולבות.